વૈદરાજ જટાશંકર ત્રિવેદી: જામનગરના વૈદરાજ જટાશંકર લીલાધર ત્રિવેદી અને તેમના ખંતીલા સહાયક કેશવજી વિશ્વનાથે વર્ષ _____ માં શ્રીમાળી શુભેચ્છક સભા સ્થાપી અને શ્રીમાળી શુભેચ્છક માસિક શરુ કર્યું. તે સમયમાં શ્રીમાળી શુભેચ્છકે જ્ઞાતિમાં નવું ચૈતન્ય અને ઉત્સાહ રેડી નવું જીવન આપ્યું હતું. જ્ઞાતિના વિદ્યાર્થીઓ માટે છાત્રાલય બનાવવાનો મૂળભૂત વિચાર પણ તેમનો જ હતો અને અથાગ પરિશ્રમ પછી તેમણે આ વિચારને વાસ્તવિકતામાં પલટાવીને અમદાવાદ ખાતે શ્રીમાળી બ્રાહ્મણ છાત્રાલય શરુ કરાવ્યું. તેઓ શ્રીમાળી બ્રાહ્મણ કેળવણી મંડળના સૌ પ્રથમ મેનેજીંગ ટ્રસ્ટી બન્યા. અમદાવાદ જેવા મોટા શહેરમાં મોખાની જગ્યાએ આવેલ આ છાત્રાલયની ઉત્તમ સગવડ દ્વારા જ્ઞાતિના અનેક વિદ્યાર્થીઓ ઉચ્ચ શિક્ષણ પ્રાપ્ત કરીને જીવનમાં ઘણા આગળ વધી શક્યા છે.